Diari Oficial de la Generalitat Valenciana


Sumari del DOGV 8561, del 03-06-2019 (2019/4700)

Notificació de la sentència dictada en el judici verbal número 854/2017.
------------------------------------------------------------------------

### Dades del document

Número de DOGV
:   8561

Data del DOGV
:   03-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4700


Organisme emissor
:   Jutjat de Primera Instància Número 2 de Sant Vicent del Raspeig

Tipus de document
:   Edicte

Notificació de la sentència dictada en el judici verbal número 854/2017. [2019/4700]  
De: Mercedes Benz Financial Services España EFC, SA.  
Procuradora: Cristina Torregrosa Gisbert.  
Contra: Muack Designs SL, Luis Fenoll Montón i Juana Lino Mañeru.  
Procuradora: Isabel Soriano Román.  
  
En el present procediment de judici verbal seguit a instàncies de Mercedes Benz Financial Services España EFC, SA contra Muack Designs SL, Luis Fenoll Montón i Juana Lino Mañeru, s'ha dictat sentència el tenor literal de la qual és el següent:  
  
«Sentència número 32/2019  
  
Sant Vicent del Raspeig, 24 de gener de 2019  
  
Diana María Cantó Llorens, magistrada jutgessa en el Jutjat de Primera Instància i Instrucció número 2 de Sant Vicent del Raspeig i el seu partit, he vist les presents actuacions de judici verbal número 854/2017, promogutde per l'entitat Mercedes Benz Financial Services España EFC, SA, representada per la procuradora dels tribunals senyora Torregrosa Gisbert i amb l'assistència lletrada del senyor Pastor Villarrubia, contra l'entitat Muack Design, SL, en rebel·lia, contra Juana Lino Mañeru, en rebel·lia, i contra Luis Fenoll Montón, representat per la procuradora senyora Soriano Román i amb l'assistència lletrada del senyor Escobar Giner, en exercici d'acció de resolució contractual i reclamació de quantitat, amb devolució de vehicle.  
  
Dispositiva  
Estime íntegrament la demanda interposada per la procuradora dels tribunals senyora Torregrosa Gisbert, en nom i representació de l'entitat Mercedes Benz Financial Services España EFC, SA, contra la mercantil Muack Design, SL, contra Juana Lino Mañeru i contra Luis Fenoll Montón, i declare resolt el contracte d'arrendament financer (lísing) objecte d'actuacions subscrit per les parts en data 28 d'abril de 2015; condemne la part demandada a la devolució i al lliurament del vehicle objecte del contracte a l'entitat actora, i conforme a això, condemne l'entitat Muack Design, SL, Juana Lino Mañeru i Luis Fenoll Monton a abonar conjuntament i solidàriament a l'entitat actora la quantitat de dos mil quatre centenars huitanta-cinc euros amb seixanta-sis cèntims (2.485,66 euros) de nominal, més la quantitat corresponent als interessos de demora pactats en contracte des del tancament del compte fins al total i efectiu pagament de les quantitats degudes, tot això amb expressa imposició de costes a la part demandada.  
  
Expediu un testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Notifiqueu aquesta resolució a les parts i feu-los saber que no és ferma i en contra pot interposar-se recurs d'apel·lació davant l'Audiència Provincial d'Alacant (art. 455 LEC). El recurs d'apel·lació s'haurà d'interposar davant aquest jutjat en el termini de 20 dies, comptats des de l'endemà de la notificació d'aquesta resolució, i en la interposició del recurs l'apel·lant haurà d'expressar les al·legacions en què es base la impugnació, a més de citar la resolució apel·lada i els pronunciaments que impugnen, tal com estableix l'article 458 de la LEC. Serà necessària la prèvia consignació de 50 euros en el compte del Santander número 9020.3977.70.3093.28, i la seua acreditació documental, especificant en el resguard d'ingrés, en l'apartat «concepte», que es tracta d'un recurs, seguit del codi 02 i el tipus concret de recurs, conforme al que s'estableix en la disposició addicional quinzena de la Llei orgànica del poder judicial, introduïda per la Llei orgànica 1/2009, de 3 de novembre.  
  
Aquesta és la meua sentència que pronuncie, mane i signe.»  
Publicació. Llegida i publicada va ser l'anterior sentència per la magistrada jutgessa que la subscriu, mentre celebrava audiència pública. En done fe.  
I atés que aquests demandats, Muack Designs, SL i Juana Lino Mañeru, es troben en parador ignorat, s'expedeix el present edicte a fi que els servisca de notificació de forma deguda.  
  
Sant Vicent del Raspeig, 23 d'abril de 2019.- La lletrada de l'Administració de justícia: María Isabel Giménez Hernández.